Diari Oficial de la Generalitat Valenciana


Sumari del DOGV 8347, del 26-07-2018 (2018/6937)

RESOLUCIÓ de 9 de juliol de 2018, de la Conselleria d'Hisenda i Model Econòmic, per la qual s'autoritza la modificació de les dades descriptives de determinada línia del programa 313.80, Igualtat en la diversitat, de la Vicepresidència i Conselleria d'Igualtat i Polítiques Inclusives. Expedient número 16.019/18-060.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8347

Data del DOGV
:   26-07-2018

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2018/6937


Data del document
:   09-07-2018

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 9 de juliol de 2018, de la Conselleria d'Hisenda i Model Econòmic, per la qual s'autoritza la modificació de les dades descriptives de determinada línia del programa 313.80, Igualtat en la diversitat, de la Vicepresidència i Conselleria d'Igualtat i Polítiques Inclusives. Expedient número 16.019/18-060. [2018/6937]  
L'annex de subvencions i transferències corrents del programa 313.80, Igualtat en la diversitat, de la Vicepresidència i Conselleria d'Igualtat i Polítiques Inclusives, inclou la línia de subvenció S5156 «Beques per a la realització de pràctiques professionals en temes de diversitat sexual i ètnica, famílies i infància», en la qual figuren com a beneficiaris previstos «Adjudicataris de les beques convocades per mitjà de l'Ordre de 9 de març de 2016, de la Vicepresidència i Conselleria d'Igualtat i Polítiques Inclusives, per la qual s'aproven les bases i es convoquen quatre beques per a la realització de pràctiques professionals en la Direcció General de l'Agència Valenciana d'Igualtat en la Diversitat, o components de la borsa de reserva creada en el mateix procediment per a cobrir vacants que puguen produir-se en les beques, durant el període de gaudi d'aquestes». Es tracta d'una línia de concurrència competitiva que, d'acord amb les bases reguladores i la seua convocatòria, aprovades per l'ordre esmentada, es van convocar per a un període de 12 mesos, prorrogables a uns altres 12, i es va iniciar l'1 de juliol de 2016. Considerant això i a fi d'adaptar les dades relatives a beneficiaris previstos a la realitat actual, la Direcció General de l'Agència Valenciana d'Igualtat en la Diversitat de la conselleria esmentada, entén que es tracta d'un error i proposa modificar les dades descriptives relatives a beneficiaris previstos perquè figuren com a tals «Persones titulades universitàries que estiguen en possessió de grau, llicenciatura o de formació professional o equivalent».  
A aquest efecte, i en virtut del que es disposa en els articles 21 i 24 de la Llei 22/2017, de pressupostos de la Generalitat per a l'exercici 2018, aquesta Conselleria d'Hisenda i Model Econòmic adopta la següent resolució:  
  
Primer  
Modificar, en l'annex de transferències i subvencions corrents del programa 313.80, Igualtat en la diversitat, les dades relatives als beneficiaris previstos de la línia S5156 «Beques per a la realització de pràctiques professionals en temes de diversitat sexual i ètnica, famílies i infància» en els termes següents:  
  
Redacció actual: Redacció modificada:  
Beneficiaris previstos: adjudicataris de les beques convocades per mitjà de l'Ordre de 9 de març de 2016, de la VICIPI, per la qual s'aproven les bases i es convoquen quatre beques per a la realització de pràctiques professionals en la Direcció General de l'Agència Valenciana d'Igualtat en la diversitat, o components de la borsa de reserva creada en el mateix procediment per a cobrir vacants que puguen produir-se en les beques, durant el període de gaudi d'aquestes. Beneficiaris previstos: persones titulades universitàries que estiguen en possessió de grau, llicenciatura o de formació professional o equivalent.  
  
  
València, 9 de juliol de 2018.- El conseller d'Hisenda i Model Econòmic: Vicent Soler i Marco.